# Vlajka Spojených štátov

Vlajka Spojených štátov
**Vlajka Spojených štátov** má trinásť vodorovných pruhov (sedem červených a šesť bielych) a modrý kanton (o šírke siedmich pruhov), v ktorom je umiestnených päťdesiat bielych päťramenných hviezd v deviatich radoch (striedavo po šiestich a piatich hviezdach).

Pruhy predstavujú trinásť pôvodných, zakladajúcich štátov severoamerickej Únie, hviezdy dnešný, resp. súčasný počet členských štátov. Táto zásada platí od roku 1818, ale prvá vlajka s hviezdami a pruhmi (*Stars and Stripes*) vznikla už v roku 1777, takže dnešná podoba (z roku 1960) je už 27. verzia. Podľa legendy vyložil jednotlivé prvky vlajky sám George Washington tak, že hviezdy sú zobraté z oblohy, červená farba z Anglicka a biele pruhy predstavujú odlúčenie od materskej zemi.

Prvá americká vlajka s trinástimi pruhmi, tzv. *Grand Union Flag*, *Congress Flag* alebo tiež *Continental Colours*, pochádzajúca z roku 1775, sa stala národnou vlajkou USA roku 1766; vtedy však bol v jej kantone ešte britský *Union Jack*. Kongresová vlajka bola síce nápadne podobná vlajke Britskej Východoindickej spoločnosti (v amerických vodách dobre známej), ale vznikla z britskej obchodnej vlajky (*Red Ensign*), na ktorú bolo pridaných šesť bielych pruhov.

Americká vlajka bola vzorom pre vlajku Portorika, Kuby, Libérie, Malajzie, Čile a Uruguaja. Vztyčuje sa vo všetkých amerických závislých územiach a ďalej spolu s vlajkou OSN a s vlajkou Tichomorských ostrovov USA, by mala viať na týchto ostrovoch.

## Vývoj vlajok Spojených štátov

| Počet hviezd | Vlajka | Štáty reprezentované novými hviezdami | Dátum používania | Platnosť v rokoch (mesiacoch) |
| --- | --- | --- | --- | --- |
| 0 |  | Žiadny | 3. december, 1775- 14. jún, 1777 | 1 (18 mesiacov) |
| 13 |  | Trinásť pôvodných štátov | 14. jún, 1777– 1. máj, 1795 | 18 (215 mesiacov) |
| 15 |  | Kentucky, Vermont | 1. máj, 1795– 3. júl, 1818 | 23 (278 mesiacov) |
| 20 |  | Indiana, Louisiana, Mississippi, Ohio, Tennessee | 4. júl, 1818– 3. júl, 1819 | 1 (12 mesiacov) |
| 21 |  | Illinois | 4. júl, 1819– 3. júl, 1820 | 1 (12 mesiacov) |
| 23 |  | Alabama, Maine | 4. júl, 1820– 3. júl, 1822 | 2 (24 mesiacov) |
| 24 |  | Missouri | 4. júl, 1822– 3. júl, 1836 | 14 (168 mesiacov) |
| 25 |  | Arkansas | 4. júl, 1836– 3. júl, 1837 | 1 (12 mesiacov) |
| 26 |  | Michigan | 4. júl, 1837– 3. júl, 1845 | 8 (96 mesiacov) |
| 27 |  | Florida | 4. júl, 1845– 3. júl, 1846 | 1 (12 mesiacov) |
| 28 |  | Texas | 4. júl, 1846– 3. júl, 1847 | 1 (12 mesiacov) |
| 29 |  | Iowa | 4. júl, 1847– 3. júl, 1848 | 1 (12 mesiacov) |
| 30 |  | Wisconsin | 4. júl, 1848– 3. júl, 1851 | 3 (36 mesiacov) |
| 31 |  | Kalifornia | 4. júl, 1851– 3. júl, 1858 | 7 (84 mesiacov) |
| 32 |  | Minnesota | 4. júl, 1858– 3. júl, 1859 | 1 (12 mesiacov) |
| 33 |  | Oregon | 4. júl, 1859– 3. júl, 1861 | 2 (24 mesiacov) |
| 34 |  | Kansas | 4. júl, 1861– 3. júl, 1863 | 2 (24 mesiacov) |
| 35 |  | Západná Virgínia | 4. júl, 1863– 3. júl, 1865 | 2 (24 mesiacov) |
| 36 |  | Nevada | 4. júl, 1865– 3. júl, 1867 | 2 (24 mesiacov) |
| 37 |  | Nebraska | 4. júl, 1867– 3. júl, 1877 | 10 (120 mesiacov) |
| 38 |  | Colorado | 4. júl, 1877– 3. júl, 1890 | 13 (156 mesiacov) |
| 43 |  | Idaho, Montana, Južná Dakota, Severná Dakota, Washington | 4. júl, 1890– 3. júl, 1891 | 1 (12 mesiacov) |
| 44 |  | Wyoming | 4. júl, 1891– 3. júl, 1896 | 5 (60 mesiacov) |
| 45 |  | Utah | 4. júl, 1896– 3. júl, 1908 | 12 (144 mesiacov) |
| 46 |  | Oklahoma | 4. júl, 1908– 3. júl, 1912 | 4 (48 mesiacov) |
| 48 |  | Arizona, Nové Mexiko | 4. júl, 1912– 3. júl, 1959 | 47 (564 mesiacov) |
| 49 |  | Aljaška | 4. júl, 1959– 3. júl, 1960 | 1 (12 mesiacov) |
| 50 |  | Havaj | 4. júl, 1960– Dodnes |  |

## Podobné vlajky

Vlajka Spojených štátov amerických s hviezdami a pruhmi bola aj vzorom pre vlajky Čile, Kuby, Libérie, Malajzie, Portorika, Uruguaja, Havaja a Toga.

* Vlajka Čile
* Vlajka Kuby
* Vlajka Libérie
* Vlajka Malajzie
* Vlajka Portorika
* Vlajka Uruguaja
* Vlajka Havaja
* Vlajka Toga

## Literatúra

* Allentown Art Museum. *The American Flag in the Art of Our Country.* Allentown Art Museum, 1976.
* Herbert Ridgeway Collins. *Threads of History: Americana Recorded on Cloth 1775 to the Present.* Smithsonian Institution Press, 1979.
* Grace Rogers Cooper. *Thirteen-star Flags: Keys to Identification.* Smithsonian Institution Press, 1973.
* David D. Crouthers. *Flags of American History.* Hammond, 1978.
* Louise Lawrence Devine. *The Story of Our Flag.* Rand McNally, 1960.
* William Rea Furlong, Byron McCandless, and Harold D. Langley. *So Proudly We Hail: The History of the United States Flag.* Smithsonian Institution Press, 1981.
* Scot M. Guenter, *The American Flag, 1777-1924: Cultural Shifts from Creation to Codification.* Fairleigh Dickinson University Press. 1990. online
* Marc Leepson, *Flag: An American Biography* Archivované 2014-05-17 na Wayback Machine. Thomas Dunne Books/St. Martin's Press, 2005.
* David Roger Manwaring. *Render Unto Caesar: The Flag-Salute Controversy.* University of Chicago Press, 1962.
* Boleslaw Mastai and Marie-Louise D'Otrange Mastai. *The Stars and the Stripes: The American Flag as Art and as History from the Birth of the Republic to the Present.* Knopf, 1973.
* Milo Milton Quaife. *The Flag of the United States.* 1942.
* Milo Milton Quaife, Melvin J. Weig, and Roy Applebaum. *The History of the United States Flag, from the Revolution to the Present, Including a Guide to Its Use and Display.* Harper, 1961.
* Albert M. Rosenblatt. "Flag Desecration Statutes: History and Analysis," *Washington University Law Quarterly* 1972: 193-237.
* Leonard A. Stevens. *Salute! The Case of The Bible vs. The Flag.* Coward, McCann & Geoghegan, 1973.

## Pozri aj

* Spojené štáty
* Zoznam vlajok štátov Spojených štátov
* Sľub vernosti
* Hymna Spojených štátov
* Štátny znak Spojených štátov

## Iné projekty

Commons* Commons ponúka multimediálne súbory na tému **Vlajka Spojených štátov**

## Externé odkazy

* Falgspot-United States of America (po anglicky)
* The flag of United States of America (po anglicky)
* Flag Rules and Regulations (po anglicky)

## Zdroj

*Tento článok je čiastočný alebo úplný preklad článku Flag of the United States na anglickej Wikipédii.*